Oficiālais Vēstnesis L 147 , 09/06/1975 Lpp. 0038 - 0039

Speciālizdevums somu valodā: Nodaļa 13 Sējums 4 Lpp. 0123

Speciālizdevums grieķu valodā Nodaļa 13 Sējums 3 Lpp. 0090

Speciālizdevums zviedru valodā: Nodaļa 13 Sējums 4 Lpp. 0123

Speciālizdevums spāņu valodā: Nodaļa 13 Sējums 4 Lpp. 0117

Speciālizdevums portugāļu valodā Nodaļa 13 Sējums 4 Lpp. 0117



Padomes Direktīva 75/323/EEK (1975. gada 20. maijs) par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru elektroinstalācijas pieslēgumu, kas paredzēts lauksaimniecības vai mežsaimniecības darbarīku, mehānismu vai piekabju apgaismes ierīcēm vai gaismas signālierīcēm EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 100. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā tehniskās prasības, kas attiecas uz traktoriem, ievērojot dalībvalstu tiesību aktus, inter alia, jāattiecina arī uz elektroinstalācijas pieslēgumu, kas paredzēts lauksaimniecības vai mežsaimniecības darbarīku, mašīnu vai piekabju apgaismes ierīcēm vai gaismas signālierīcēm; tā kā šīs prasības dažādās dalībvalstīs atšķiras; tā kā tāpēc visās dalībvalstīs papildus esošajiem noteikumiem vai to vietā būtu jāpieņem vienādas prasības, īpaši, lai dotu iespēju visiem traktoru tipiem piemērot EEK tipa apstiprināšanas procedūru, kas noteikta ar Padomes 1974. gada 4. marta Direktīvu 74/150/EEK [3] par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru tipa apstiprinājumu; tā kā būtu jāpiemēro tehniskās prasības, ko ar ieteikumu ISO R/1724 – Elektriskie savienojumi transportlīdzekļiem ar 6 vai 12 V elektroiekārtām (pirmais izdevums, 1970. gada aprīlis) pieņēmusi Starptautiskā standartizācijas organizācija, IR PIEŅĒMUSI ŠO DIREKTĪVU. 1. pants 1. "Lauksaimniecības vai mežsaimniecības traktors" ir jebkurš mehāniskais transportlīdzeklis, kam ir riteņi vai kāpurķēdes un vismaz divas asis, un kura galvenā funkcija ir vilces spēka radīšana, un kurš īpaši projektēts, lai vilktu, stumtu, pārvietotu vai darbinātu noteiktus lauksaimniecības vai mežsaimniecības darbarīkus, mehānismus vai piekabes. Tas var būt aprīkots kravu un pasažieru pārvadāšanai. 2. Šī direktīva attiecas tikai uz iepriekšējā punktā definētajiem traktoriem, kas aprīkoti ar pneimatiskām riepām un kam ir divas asis, un kuru maksimālais projektētais ātrums ir no 6 līdz 25 km/h. 2. pants Neviena dalībvalsts nedrīkst atteikt traktora EEK tipa vai dalībvalsts tipa apstiprinājumu, atsaucoties uz elektroinstalācijas pieslēgumu, kas paredzēts darbarīku, mašīnu vai piekabju apgaismes ierīcēm vai gaismas signālierīcēm, ja traktors aprīkots ar elektroinstalācijas pieslēgumu, kurš atbilst pielikumā noteiktajām prasībām. 3. pants Neviena dalībvalsts nedrīkst atteikt traktora reģistrāciju vai aizliegt tā pārdošanu, nodošanu ekspluatācijā vai lietošanu, atteikumu motivējot ar elektroinstalācijas pieslēgumu, kas paredzēts darbarīku, mašīnu vai piekabju apgaismes ierīcēm vai gaismas signālierīcēm, ja traktors ir aprīkots ar elektroinstalācijas pieslēgumu, kurš atbilst pielikumā noteiktajām prasībām. 4. pants Grozījumus, kas vajadzīgi, lai pielikuma prasības pielāgotu tehnikas attīstībai, pieņem saskaņā ar Direktīvas 74/150/EEK 13. pantā izklāstīto procedūru. 5. pants 1. Dalībvalstīs stājas spēkā noteikumi, kas vajadzīgi, lai izpildītu šīs direktīvas prasības 18 mēnešu laikā pēc tās paziņošanas, un tās par to tūlīt informē Komisiju. 2. Dalībvalstis nodrošina, ka galvenos savu tiesību aktu noteikumus, ko tās pieņem jomā, uz kuru attiecas šī direktīva, dara zināmus Komisijai. 6. pants Šī direktīva ir adresēta dalībvalstīm. Briselē, 1975. gada 20. maijā Padomes vārdā — priekšsēdētājs R.ryan [1] OV C 160, 18.12.1969., 29. lpp. [2] OV C 48, 16.4.1969., 21. lpp. [3] OV L 84, 28.3.1974., 10. lpp. -------------------------------------------------- PIELIKUMS Traktoram jābūt aprīkotam ar nekustīgi nostiprinātu rozeti, kurā ir septiņi kontakti, saskaņā ar ieteikumu ISO R/1724 (pirmais izdevums, 1970. gada aprīlis) kas ļauj lauksaimniecības vai mežsaimniecības darbarīku, mehānismu vai piekabju apgaismes ierīcēs vai gaismas signālierīcēs lietot 12 voltu elektroinstalācijas pieslēgumu. --------------------------------------------------